text: Kun én kommune vil have Alternativet i byrådet 
  22 november 2017 kl. 01.13
  Blandt de 14 syd- og sønderjyske kommuner er det kun Fanø, der lukker liste Å ind i byrådssalen. 
  På Fanø giver de for første gang og som den eneste kommune i Syd- og Sønderjylland plads til Alternativet. 
  Her har de fået et enkelt mandat.  Sofie Valbjørn er partiets spidskandidat på Fanø, men det er endnu ikke sikkert, at det bliver hende, der får lov at side med ved byrådsmøderne de næste fire år.
  Det bliver først afgjort, når de personlige stemmer er gjort op.
  Alternativet fik 175 stemmer og fik dermed ø-kommunens største fremgang med 7,6 procent. 
  Her er de tre øvrige kandidater, der har mulighed for at få pladsen i Fanø Kommune. 
  Lene Kaltwasser Henriksen
  Simon Voigt
  Julie Frey
  Alternativet stillede op i 11 syd- og sønderjyske kommuner.
  